Diari Oficial de la Generalitat Valenciana


Sumari del DOGV 6784, del 29-05-2012 (2012/5213)

RESOLUCIÓ de 24 de maig de 2012, de la Direcció General de Recursos Humans, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en la Conselleria de Sanitat, Convocatòria número 12/2012.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6784

Data del DOGV
:   29-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/5213


Data del document
:   24-05-2012

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 24 de maig de 2012, de la Direcció General de Recursos Humans, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en la Conselleria de Sanitat, Convocatòria número 12/2012. [2012/5213]  
De conformitat amb l'article 80 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, i l'article 102.1 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el procediment de lliure designació amb convocatòria pública consistix en l'apreciació discrecional per l'òrgan competent de la idoneïtat dels candidats en relació amb els requisits exigits per a l'exercici del lloc. Així mateix, l'EBEP establix que les lleis que el despleguen establiran els criteris per a determinar els llocs que per la seua especial responsabilitat i confiança es puguen cobrir pel procediment de lliure designació amb convocatòria pública.   
  
Vist que hi ha diversos llocs de treball vacants en la Conselleria de Sanitat, el sistema de provisió dels quals és el de lliure designació, d'acord amb el que disposen l'article 102 Llei d'Ordenació i Gestió de la Funció Pública Valenciana i les relacions de llocs de treball publicades, aprovades per la Resolució d'esta Direcció General de 30 de juliol de 2010 (DOCV número 6326, de 5 d'agost de 2010), actualitzades per la Resolució de 9 de març de 2011 (DOCV número 6478, d'11 de març de 2011), i fent ús de les atribucions conferides per l'article 27 del Decret 33/1999, de 9 de març, del Consell, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, així com per l'article 35 del Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:  
  
  
Primer  
Convocar per a la provisió pel sistema de lliure designació els llocs de treball que es detallen en l'annex III de la present resolució.  
  
  
Segon  
Aprovar les bases que regiran la present convocatòria i que figuren en l'annex I.  
  
La present resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar un recurs de reposició, amb caràcter potestatiu, davant del mateix òrgan que ha dictat esta resolució en el termini d'un mes comptador des de l'endemà de la publicació o, alternativament, si no interposen l'esmentat recurs de reposició, interposar un recurs contenciós administratiu davant del Jutjat Contenciós Administratiu de la ciutat de València, o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.  
  
  
València, 24 de maig de 2012.- La directora general de Recursos Humans: Ana Brugger Navarro.  
  
ANNEX I   
  
Bases de la convocatòria  
  
Primera. Requisits de participació  
Podrà participar en esta convocatòria el personal funcionari de carrera de l'Administració de la Generalitat i d'altres administracions públiques excepte en el lloc de treball número 18642, al qual únicament podrà optar el personal funcionari de l'Administració de la Generalitat, que reunisca els requisits i les condicions que establix la normativa vigent i, en particular, els requisits per a la provisió dels llocs de treball que es detallen en l'annex III de la present resolució, d'acord amb la relació de llocs de treball actualitzada.  
Els requisits de participació hauran de reunir-se en la data de finalització del termini de presentació de sol·licituds i mantindre's fins a la presa de possessió.   
Estos requisits s'hauran d'acreditar dins del termini de presentació d'instàncies per mitjà de còpia de la documentació acreditativa del seu compliment degudament compulsada, llevat que consten anotats en el Registre de Personal de la Generalitat.  
  
Segona. Sol·licituds de participació  
La sol·licitud, adaptada al model que es publica en l'annex II i que es troba disponible en la pàgina web de la Generalitat (, Guia PROP, ocupació pública), s'haurà de presentar, en el termini de 20 dies hàbils comptats des de l'endemà de la publicació d'esta convocatòria en el Diari Oficial de la Comunitat Valenciana, en el registre general de la Conselleria d'Hisenda i Administració Pública (carrer Sant Calze, número 2, de València), en els dels servicis centrals i territorials de les distintes conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i remetre's a l'adreça de correu electrònic .  
Junt amb la sol·licitud, s'haurà de presentar un currículum on es facen constar les dades que es crega oportú posar de manifest i que siguen rellevants per a l'exercici de les funcions assignades al lloc de treball, i adjuntar-hi la documentació justificativa corresponent, llevat que conste anotada en el Registre de Personal de l'Administració de la Generalitat, cas en què no caldrà aportar-la i serà suficient citar-la en la sol·licitud.  
  
Tercera. Òrgan tècnic de provisió  
L'òrgan tècnic de provisió de la present convocatòria tindrà la composició següent:  
Titulars  
Presidenta:  
Julia García Torán, Conselleria de Sanitat.  
Vocals:  
- Inmaculada Baena Olcina, Conselleria de Sanitat.  
- Rafael Juesas Aucejo, Conselleria de Sanitat.  
- Alfonso Rodríguez Villalba, Conselleria d'Hisenda i Administració Pública.  
Vocal secretària:  
Teresa Carrasco Mateu, Direcció General de Recursos Humans.  
Suplents  
President:  
Bernardo Cuenca Richart, Conselleria de Sanitat.  
Vocals:  
- Mª Amparo Bueso Ríos, Conselleria de Sanitat.  
- Rosanna Sabater Gregori, Conselleria de Sanitat.  
- Mª Jesús Martínez Lucas, Conselleria d'Hisenda i Administració Pública.   
Vocal secretari:  
Ana Masiá Llorca, Direcció General de Recursos Humans.  
L'òrgan tècnic de provisió tindrà la consideració d'òrgan col·legiat de l'administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Quarta. Proposta d'adjudicació  
A la vista de les sol·licituds presentades, la Subsecretaria de la Conselleria de Sanitat emetrà un informe sobre la persona que, si és el cas, considere més idònia per a l'exercici de cada un dels llocs de treball.  
  
Evacuat l'esmentat informe, l'òrgan tècnic de provisió, prèvia comprovació del compliment dels requisits de provisió del lloc de treball i de les normes que regixen la present convocatòria, formularà la proposta d'adjudicació, que es farà pública en el tauler d'anuncis dels servicis centrals de València i dels servicis territorials de Castelló, Alacant i València, de la Conselleria d'Hisenda i Administració Pública, i en la pàgina web de la Generalitat (, Guia PROP, ocupació pública), concedint a les persones interessades un termini de 10 dies hàbils per a al·legar i justificar el que consideren pertinent.  
  
Les al·legacions es dirigiran a l'òrgan tècnic de provisió (Conselleria d'Hisenda i Administració Pública, Direcció General de Recursos Humans, carrer Miquelet, 5, 46105, València) en la forma establida en la base segona, i a l'adreça de correu electrònic .  
Finalitzat el termini d'al·legacions, l'òrgan tècnic de provisió estudiarà i resoldrà les possibles al·legacions i elevarà la seua proposta d'adjudicació a la Conselleria de Sanitat.  
  
Quinta. Resolució de la convocatòria  
A la vista d'això, el titular de la conselleria resoldrà, de conformitat amb el que establix l'article 102 de la Llei d'Ordenació i Gestió de la Funció Pública Valenciana, bé l'adjudicació a les persones que considere més idònies per a l'exercici dels llocs de treball, bé que es declaren deserts, inclús existint personal que reunisca els requisits exigits, si considera que ningú resulta idoni per al seu exercici.   
  
En el primer cas, la resolució haurà d'indicar expressament la data en què s'haurà de fer la presa de possessió i, si és el cas, el cessament en l'actual lloc de treball.   
Així mateix, si la persona adjudicatària d'algun dels llocs de treball convocats classificats com a oberts a altres administracions públiques és funcionari o funcionària d'una altra administració, en la resolució es farà constar que no s'integrarà en l'administració de la Generalitat, de conformitat amb el que disposa l'article 29 de la Llei, 10/2010, de 9 de juliol, d'Ordenació i Gestió de la Funció Pública Valenciana.  
  
La resolució serà remesa a la Direcció General de Recursos Humans per a la seua publicació en el Diari Oficial de la Comunitat Valenciana.  
  
Sexta. Termini de resolució  
La present convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.  
  
 ANNEX III / ANEXO III   
CONSELLERIA DE SANITAT  
CONSELLERIA DE SANIDAD  
  
Puesto Denominación Clasificación Pro Ab. Localidad Denominación Centro Requisitos  
Lloc Denominació Classificació Pro Ob. Localitat Denominació Centre Requisits  
 13436 CAP SECRETARIA SECRETARI/A F C/D 16E035 LD AP VALENCIA SECRETARIA AUTONÒMICA DE - Grup C o D  
 AUTONÒMIC/A Sector: Indistint G/E L'AGÈNCIA VALENCIANA DE SALUT  
Funciones / Funcions:  
 - Les pròpies de la secretaria d'un alt càrrec amb rang de secretari o secretària autonòmic/a.  
 - Las propias de la secretaría de un alto cargo con rango de secretario o secretaria autonómico/a.  
 - La direcció i la coordinació de tot el personal adscrit a la unitat.  
 - La dirección y la coordinación de todo el personal adscrito a la unidad.  
 - L'adaptació de la seua jornada de treball a la de l'alt càrrec a què el lloc està adscrit.  
 - La adaptación de su jornada de trabajo a la del alto cargo a que el puesto está adscrito.  
Puesto Denominación Clasificación Pro Ab. Localidad Denominación Centro Requisitos  
Lloc Denominació Classificació Pro Ob. Localitat Denominació Centre Requisits  
 18727 CAP SECRETARIA ADJUNTA F C/D 16E035 LD VALENCIA GABINET DEL CONSELLER - Grup C o D  
 CONSELLER/A Sector: General  
Funciones / Funcions:  
 - Les pròpies d'una secretaria d'alt càrrec, amb rang de conseller/a, sotssecretari/ària o secretari/ària general.  
 - Las propias de una secretaría de alto cargo, con rango de conseller/a, subsecretario/a o secretario/a general.  
 - La direcció i la coordinació de tot el personal adscrit a la secretaria.  
 - La jefatura y la coordinación de todo el personal adscrito a la secretaría.  
 - L'adaptació de la seua jornada de treball a la de l'alt càrrec a què el lloc està adscrit.  
 - La adaptación de su jornada de trabajo a la del alto cargo al que el puesto está adscrito.  
Puesto Denominación Clasificación Pro Ab. Localidad Denominación Centro Requisitos  
Lloc Denominació Classificació Pro Ob. Localitat Denominació Centre Requisits  
 21498 SECRETARI/ÀRIA CONSELLER/A F C/D 16E035 LD AP VALENCIA GABINET DEL CONSELLER - Grup C o D  
 Sector: Indistint G/E  
Funciones / Funcions:  
 - Les pròpies d'una secretaria d'alt càrrec, amb rang de conseller/a, sotssecretari/ària o secretari/ària general.  
 - Las propias de una secretaría de alto cargo, con rango de conseller/a, subsecretario/a o secretario/a general.  
 - La direcció i la coordinació de tot el personal adscrit a la secretaria.  
 - La jefatura y la coordinación de todo el personal adscrito a la secretaría.  
 - L'adaptació de la seua jornada de treball a la de l'alt càrrec a què el lloc està adscrit.  
 - La adaptación de su jornada de trabajo a la del alto cargo al que el puesto está adscrito  
Puesto Denominación Clasificación Pro Ab. Localidad Denominación Centro Requisitos  
Lloc Denominació Classificació Pro Ob. Localitat Denominació Centre Requisits  
 25823 COORDINADOR/A ASSESSOR/A F B/C 22E047 LD AP VALENCIA SOTSSECRETARIA - Grup B o C  
 SOTSSECRETARI Sector: Indistint G/E  
Funciones / Funcions:  
 - Assessorar, emetre informes i col·laborar en la realització d'estudis sobre les matèries que li encomane el secretari autonòmic.  
 - Asesorar, emitir informes y colaborar en la realización de estudios sobre las materias que le encomiende el secretario autonómico.  
  
AP = Abierto a otras administraciones / Obert a altres administracions